## Pravilnik o priznavanju sorti i hibrida uljarica

### NN 61/2001 (6.7.2001.), Pravilnik o priznavanju sorti i hibrida uljarica

# MINISTARSTVO POLJOPRIVREDE I ŠUMARSTVA

if !supportEmptyParas endif

991

Na temelju članka 66. stavak 1; članka. 70. stavak 4; članka 71. stavak
1; članka 73. stavak 1; članka 74. stavak 2; i članka 75. stavak 4, Zakona o sjemenu,
sadnom materijalu i priznavanju sorti poljoprivrednog bilja (»Narodne novine«
br. 131/1997.), ministar poljoprivrede i šumarstva donosi

## PRAVILNIK

### o priznavanju sorti i hibrida uljarica

I. TEMELJNE ODREDBE

Članak 1.

Ovim Pravilnikom se propisuje način ispitivanja sorti/hibrida uljarica
(uljane repice, soje i suncokreta) u pokusnom polju i laboratoriju, te
statistička analiza podataka u svrhu priznavanja novostvorenih domaćih
sorti/hibrida i uvođenja u proizvodnju stranih sorti/hibrida.

Ispitivanjem sorti/hibrida u pokusnom polju i laboratoriju utvrđuje se
gospodarska vrijednost sorti/hibrida kao što je: prirod zrna, vlaga zrna,
otpornost na bolesti i drugo.

Utvrđivanje prepoznatljivosti, ujednačenosti i postojanosti provodi se
sukladno Pravilniku o postupku utvrđivanja prepoznatljivosti, ujednačenosti i
postojanosti (DUS) novih biljnih sorti i Tehničkim uputstvima.

Članak 2.

Zahtjev za priznavanje sorte/hibrida (u daljnjem tekstu: zahtjev)
podnosi se Zavodu za sjemenarstvo i rasadničarstvo (u daljnjem tekstu: Zavod)
do:

• 1. kolovoza za uljanu repicu.

• 1. veljače za soju i suncokret.

Članak 3.

Ispitivanje sorte/ hibrida u pokusnom polju traje 3 godine, a provodi ga
Zavod.

Članak 4.

Za svaku godinu ispitivanja podnositelj zahtjeva
Zavodu dostavlja sljedeće količine sjemena do naznačenih rokova:

if !supportLineBreakNewLine
endif

|  |  |  |
| --- | --- | --- |
| Vrsta | Potrebna količina  sjemena (kg) | Rok dostave  sjemena |
| Uljana repica | 2 | do 10. kolovoza |
| Soja | 6 | do 1. ožujka |
| Suncokret | 2 | do 1. ožujka |

if !supportEmptyParas endif

Sjeme sorte/hibrida uključujući sorte/hibride standarde dostavlja se
netretirano. Zavod obvezno obavlja tretiranje sjemena svih sorti/hibrida i
sorti/hibrida standarda istim pesticidima.

Kakvoća sjemena mora
odgovarati odredbama Pravilnika o temeljnim zahtjevima za kakvoću, pakiranje i
deklariranje sjemena poljoprivrednog bilja (»Narodne novine« br. 133/99.).

Članak 5.

Podnositelj zahtjeva treba
dostaviti sljedeće podatke o sjemenu: masu 1000 sjemenki (g), čistoću sjemena
(%), klijavost sjemena (%), za uljanu repicu i normu sjetve.

Članak 6.

Obzirom na namjenu, hibridi suncokreta se ispituju u tri grupe: uljni,
proteinski i ptičar. U zahtjevu, podnositelj zahtjeva treba navesti namjenu
hibrida.

Ispitivanje
sorti/hibrida obavlja se u pokusnim poljima različitim po klimatskim,
pedološkim i drugim karakteristikama:

if !supportLineBreakNewLine
endif

|  |  |  |
| --- | --- | --- |
| Vrsta | Broj  pokusnih  mjesta | Pokusna mjesta |
| Uljana repica | 4 | Zagreb, Nova Gradiška, |
| if !supportEmptyParas endif | if !supportEmptyParas endif | Osijek i Lovas |
| Soja: | if !supportEmptyParas endif | if !supportEmptyParas endif |
| vegetacijske grupe | 4 | Zagreb, Nova Gradiška, |
| 000, 00 i 0 | if !supportEmptyParas endif | Našice i Osijek |
| vegetacijske grupe | 4 | Našice, Beli Manastir, |
| 0-I, I i II | if !supportEmptyParas endif | Osijek i Lovas |
| Suncokret | 4 | Nova Gradiška, Beli Manastir, |
| if !supportEmptyParas endif | if !supportEmptyParas endif | Osijek i Lovas |
| if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

II. ISPITIVANJE U POKUSNOM POLJU

Članak 7.

Pokusi se u pokusnom polju postavljaju prema najpogodnijem planu pokusa
s obzirom na prijavljeni broj sorti-hibrida, a u cilju njihove preciznije
procjene, kao i učinkovitije analize.

Članak 8.

Sjetva
soje se obavlja sijačicom na konačni sklop. Ovisno o vegetacijskoj grupi,
prijavljene sorte soje se grupiraju u dvije grupe. Prvu grupu čine vrlo rane
(000), (00) i rane (0) sorte, a drugu srednje rane (0-I), (I) i kasne (II)
sorte soje.

if !supportLineBreakNewLine
endif

|  |  |  |  |
| --- | --- | --- | --- |
| Vegetacijska  grupa | Razmak u redu  (cm) | Biljaka/redu | Biljaka/parceli  (16 m2) |
| 000, 00 i 0 | 3 | 267 | 1 068 |
| 0-I, I i II | 4 | 200 | 800 |

if !supportEmptyParas endif

Sjetva
suncokreta se obavlja sijačicom na veći sklop, a u fazi prvog para stalnih
listova suncokret se prorijedi, tako da se ostvari predviđeni sklop.

if !supportLineBreakNewLine
endif

|  |  |  |
| --- | --- | --- |
| Razmak u redu  (cm) | Biljaka/redu | Biljaka/parceli  (22,4 m2) |
| 24 | 34 | 136 |

if !supportEmptyParas endif

Sjetva uljane repicese obavlja sijačicom sukladno zadanoj normi
sjetve.

Članak 9.

Površina parcele iznosi:

• uljana repica - 10 m2, a čine ju 5 redova dužine 8
m, uz razmak između redova od 25 cm. Razmak između ponavljanja iznosi 2 m.

• soja**-** 16 m2, a čine ju 4 reda
dužine 8 m, uz razmak između redova od 50 cm. Razmak između ponavljanja iznosi
2 m.

• suncokret - 22,4 m2, a čine ju 4 reda dužine 8 m, uz razmak između
redova od 70 cm. Za obračun služe dva srednja reda pa prema tome površina
obračunske parcelice iznosi 11,2 m˛. Razmak između
ponavljanja iznosi 2 m.

Članak 10.

Na početku i kraju pokusa sije se najranija sorta/hibrid kao zaštitni
pojas, koji će poslužiti i za uzimanje uzoraka za vlagu na bazi koje se
odlučuje o pravovremenoj žetvi pokusa.

Članak 11.

Za svo vrijeme trajanja ispitivanja jedne sorte/hibrida u pokusnom polju
i laboratoriju usporedba se obavlja s istim standardnim sortama/hibridima.

Standardna sorta/hibrid je opće poznata sorta/hibrid, koja/koji prema
svojim biološkim i gospodarskim svojstvima ima najveću vrijednost za namjenu
radi koje se ispituje nova sorta/hibrid. Standardnu sortu/hibrid određuje
Povjerenstvo za priznavanje sorti ratarskog bilja, povrća i cvijeća.

Članak 12.

Podnositelj zahtjeva ima pravo tijekom vegetacijske sezone obići pokuse
i informirati se o pokusima pri čemu mu djelatnik Zavoda otvara šifre za
njegove sorte/hibride i za standarde.

*Opažanja tijekom vegetacije*

Članak 13.

Tijekom vegetacije utvrđuju se sljedeći podaci:

*Uljana repica:*

Þ datum sjetve,
nicanja,

Þ sklop pri ulasku
u zimu i u C1 stadiju, postotak prezimljavanja,

Þ datum početka
cvatnje, visina biljke do 1. najniže postrane grane, polijeganje, datum tehnološke
zriobe i datum žetve.

*Soja:*

Þ datum sjetve,
nicanja, cvjetanje – na pokusnom mjestu Osijek i Zagreb,

Þ visina biljke,
visina do 1. mahune, polijeganje,

Þ datum fiziološke
zriobe, pucanje mahuna i datum žetve.

*Suncokret:*

Þ datum sjetve,
nicanja, cvatnje - na pokusnom mjestu Osijek,

Þ broj sterilnih
biljaka, visina biljke, promjer glave,

Þ datum fiziološke
zriobe, datum žetve.

Skale za opažanja i način ocjenjivanja utvrđeni su u Uputama za opažanja
tijekom vegetacije.

Članak 14.

Na svim pokusnim poljima obavlja se zaštita od štetnika i korova
odgovarajućim pesticidima prema uobičajnoj proizvodnoj praksi, a kod uljane
repice i suncokreta i od bolesti.

Članak 15.

U cilju praćenja oštećenja sorti/hibrida od ekonomski naj­značaj­nijih
bolesti u Republici Hrvatskoj, prati se pojava i ocje­njuje intenzitet napada
sljedećih bolesti:

*Uljana repica*

Þ tamno-smeđu
pjegavost, *Alternaria spp*,

Þ bijelu trulež, *Sclerotinia
sclerotiorum,*

Þ suhu trulež
korijena i stabljike, *Phoma lingam*.

*Soja*

Þ plamenjača, *Peronospora
manshurica*,

Þ bijela trulež
stabljike soje, *Sclerotinia* *sclerotiorum*,

Þ crna pjegavost
stabljike i mahuna soje, *Diaporthe phaseolorum var. sojae,*

Þ crna pjegavost
stabljike soje, *Diaporthe phaseolorum var. caulivora,*

Þ bakterioza, *Pseudomonas
glycinea,*

Þ viroze (%
oboljelih biljaka).

U cilju praćenja otpornosti suncokreta na ekonomski najzna­čajnije
bolesti u Republici Hrvatskoj, u uvjetima prirodne infekcije, na lokaciji
Osijek bit će postavljen dodatni pokus bez primjene fungicida, u rubnim
redovima se prati pojava i ocjenjuje intenzitet napada sljedećih bolesti:

Þ plamenjaču, *Plasmopara
helianthi,*

Þ rđu, *Puccinia
helianthi,*

Þ sivu pjegavost
stabljike, *Phomopsis helianthi,*

Þ crnu pjegavost
suncokreta, *Phoma macdonaldi,*

Þ sivu pjegavost
lista, *Alternaria helianthi,*

Þ trulež, *Sclerotinia
sclerotiorum,*

Þ crnu trulež
korijena i stabljike, *Sclerotium bataticola,*

Þ sivu trulež, *Botrytis
cinerea.*

Ako se na pokusnom polju utvrdi prisustvo volovoda (*Orobanche cumana)*,
pokus se smatra neupotrebivim.

Intenzitet napada bolesti i štetnika na pokusnim poljima, tretiranim
pesticidima i bez zaštite pesticidima, ocjenjuje djelatnik Zavoda na svim
pokusnim poljima prema skalama koje su utvrđene u Uputama za opažanja tijekom
vegetacije.

Članak 16.

Žetva svakog pokusa obavlja se kombajnom u jednom danu za svaku sortu u
pokusu u svim ponavljanjima, u fazi tehnološke zrelosti zrna, sa oko 11 % vlage
u zrnu uljane repice i suncokreta, a sa oko 14% vlage u zrnu soje, kod
sorte/hibrida u zaštitnom pojasu.

Tijekom žetve utvrđuju se na svakoj parceli: ukupan broj biljaka, prirod
zrna i vlaga zrna.

III. ISPITIVANJE U LABORATORIJU

Članak 17.

Kemijsko-tehnološke analize obavljaju se u laboratoriju, na kraju svake
godine ispitivanja na prosječnim uzorcima sa jednog pokusnog mjesta.

Kvaliteta zrna za uljanu repicu, soju, suncokret ispituje se na uzorku
mase 0,5 kg.

Članak 18.

Na prosječnom uzorku uljane repice obavljaju se sljedeće analize:

Þ masa 1 000 zrna,

Þ sadržaj ulja, masnih kiselina i glukozinolata.

Na prosječnom uzorku soje i suncokreta obavljaju se sljedeće analize:

Þ hektolitarska masa, masa 1 000 zrna,

Þ sadržaj ulja, sadržaj bjelančevina.

IV. STATISTIČKA ANALIZA PODATAKA POKUSA

Članak 19.

Analiziraju se samo podaci s osnovnih parcela na kojima je ostvareno
najmanje 80% od planiranog sklopa. Ukoliko je za neku sortu/hibrid ostvareni
sklop manji od dozvoljenog samo u jednoj repeticiji, taj se podatak zamijenjuje
prosječnom vrijed­nošću preostalih repeticija. U slučaju da minimalni
dozvoljeni sklop za neku sortu/hibrid nije ostvaren u više od jedne repeticije,
podaci te sorte/hibrida se ne analiziraju.

Članak 20.

Za statističku analizu pokusnih podataka primjenjuje se analiza
varijance i odgovarajući testovi za testiranje varijanci i razlika između prosječnih
vrijednosti (F-test, t-test, uz P=0.05 i P=0.01). Podaci se obrađuju po
lokacijama i godinama, a izračunavaju se i varijacijski koeficijenti.

Članak 21.

Analizom varijance obrađuje se svojstvo: prirod zrna na bazi 9% vlage
zrna kod uljane repice; 14% vlage zrna kod soje; 11% vlage zrna kod suncokreta,
a ostala relevantna svojstva za priznavanje prikazuju se prosječnim
vrijednostima, rasponima (max – min) i drugim, ovisno o prirodi dostupnih
podataka.

*Rezultati ispitivanja*

Članak 22.

Godišnji rezultati ispitivanja iz pokusnog polja i laboratorija
dostavljaju se podnositelju zahtjeva na temelju kojih je podnositelj zahtjeva
dužan obavijestiti Zavod o nastavku ispitivanja sorte/hibrida do roka određenog
u članku 4 ovog Pravilnika.

Članak 23.

U službenom glasilu Zavoda objavljuju se završni rezultati ispitivanja
iz pokusnog polja i laboratorija.

Članak 24.

Ovaj Pravilnik stupa na snagu danom objave u »Narodnim novinama«.

Klasa:
011-02/01-01/67
Urbroj: 525-1-01-1
Zagreb, 21. lipnja 2001.

Ministar
**mr. sc. Božidar Pankretić**, v. r.

if !supportEmptyParas endif

Pravilnik, NN 61/2001-991
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)